**Postup a popis jednotlivých činností správy individuálneho modelu AR**

Individuálny model AR (ďalej len „IMAR“) je tvorený súborom rizikových faktorov (RF, DRF, VRF), ktorých napĺňaním sa (v nadväznosti na účinnosť zmluvy o NFP, resp. postupne v rámci implementácie projektu) stanovuje rizikovosť projektu, ktorá podmieňuje rozsah výkonu AFK ŽoP (formálna alebo úplná kontrola). Za správu jednotlivých IMAR sú zodpovední jednotliví projektoví manažéri, ktorí zodpovedajú za implementáciu pridelených projektov v rámci daného OP.

**Správu IMAR**, tzn. zadávanie záznamov do IMAR, je možné rozdeliť nasledovne:

* **z hľadiska vecného**:
  + zaznamenanie identifikačných údajov projektu;
  + zaznamenávanie podkladových informácií pre určenie rizikovosti;
  + určovanie rizikovosti projektu výberom kategorizácie jednotlivých rizík;
  + doplnenie údajov o zázname alebo ŽoP v hárku *„Databaza“*.
* **z hľadiska časového**:
  + v nadväznosti na účinnosť zmluvy o NFP (úroveň tzv. „bázy”);
  + priebežne počas implementácie projektu v nadväznosti na výskyt projektových udalostí, resp. charakter prijatej ŽoP v ITMS2014+.

**Všeobecné princípy správy IMAR**

**Princíp č. 1 Rozsah a postupnosť zadávania údajov**

PM vykonáva jednotlivé záznamy do nasledovných hárkov IMAR:


* + Rizikový index\_Projekt (v kroku 1);
  + Chronológia (v kroku 2);
  + RF, DRF - prierezové, DRF – kontroly, VRF (v kroku 3);
  + Databáza (v kroku 4).

Okrem vyššie uvedených, využíva aj pomocné hárky na výpočet hodnôt vybraných rizikových faktorov.

Kroky 1 až 4, popísané nižšie, sa najskôr vykonajú v nadväznosti na účinnosť zmluvy o NFP (na úrovni bázy) a následne sa vykonávajú opakovane v priebehu implementácie projektu (v nadväznosti na projektové udalosti).

**Krok 1: Zaznamenanie identifikačných údajov projektu a hraničnej hodnoty RI**

V rámci prvého kroku správy IMAR je potrebné zo strany PM vyplniť identifikačné údaje projektu (**hárok *„Rizikovy\_index\_Projekt“***) a aktuálne platnú hodnotu hraničnej hodnoty RI. Tento krok sa vykoná počas implementácie projektu len raz, a to na začiatku. **Hraničná hodnota RI je prednastavená na úrovni 10,50 pre EFRR, KF, ENRF, resp. 9,15 pre ESF projekty**. Hodnota hraničnej hodnoty RI sa môže meniť po výkone validácie modelu AR. Následne je potrebné upraviť jej hodnotu v IMAR.



**Krok 2: Zaznamenávanie podkladových informácií pre určenie rizikovosti (vytvorenie chronológie udalostí v projekte)**

**Hárok *„Chronológia“*** je podkladovým hárkom a slúži na určenie správnej kategorizácie jednotlivých RF/DRF/VRF. Zápisy do hárku *„Chronológia“* sa zadávajú priebežne v nadväznosti na výskyt projektových udalostí. Detailný postup zaznamenávania požadovaných podkladových informácií k jednotlivým RF/DRF/VRF vrátane určenia referenčných dátumov k jednotlivým projektovým udalostiam je uvedený v prílohe č. 1a tohto metodického pokynu, resp. v hárku „Legenda“ v IMAR (príloha č. 1 tohto metodického pokynu)*.* Táto činnosť sa vykonáva na úrovni bázy a následne vždy pri vzniku novej udalosti, ktorá vznikne počas implementácie projektu. Hárok “Chronológia” zároveň tvorí súbor informácií, ktoré je možné využiť pri hodnotení kvality správy IMAR.

**Krok 3: Určovanie rizikovosti projektu výberom kategorizácie jednotlivých rizík**

Po zaznamenaní podkladovej informácie nasleduje, na jej základe, určenie kategorizácie príslušného rizikového faktora. Podklad pre výber kategorizácie jednotlivých RF/DRF/VRF je možné stanoviť dvoma spôsobmi, a to:

* preklopením podkladovej informácie k jednotlivým RF/DRF/VRF do IMAR získanej z dostupného/určeného zdroja (ITMS2014+, ARACHNE, formulár ŽoP a pod.);
* výpočtom/určením podkladovej informácie k jednotlivým RF/DRF/VRF do IMAR na základe dostupných/určených zdrojov (exporty z ITMS2014+, dátové polia ITMS2014+, formulár ŽoP a pod).

Táto činnosť sa vykonáva jednak na úrovni bázy, ako aj priebežne počas implementácie projektu. V prípade RF [3], RF [10], DRF [2] a DRF [3] využíva exporty z ITMS2014+. Zostavy, vygenerované v čase vykonania vyhodnotenia daných RF a DRF, prekopíruje do rovnomenných hárkov uvedených v prílohe 1a tohto metodického pokynu a podľa definovaného postupu vypočíta pomocou prednastavených kontingenčných tabuliek potrebné podkladové informácie pre určenie kategórie daného RF alebo DRF.

**Jednotlivé záznamy do hárkov RF, DRF, VRF** sa v IMAR vykonávajú v tom istom čase/bezprostredne po tom, ako sa poznačia predmetné udalosti do hárku *„Chronológia“*. Za záznam sa považuje zápis čísla „1“ do jednotlivých stĺpcov, do správnej kategorizácie RF/DRF/VRF na základe podkladovej informácie a referenčného dátumu k jednotlivým RF/DRF/VRF z hárku *„Chronológia“.* Pre jednotlivé záznamy **do hárkov *„RF, DRF, VRF“*** v IMAR platí „**zlaté pravidlo“** bez ohľadu na projektovú fázu (fáza účinnosti zmluvy NFP, fáza implementácie), a to:

|  |
| --- |
| **Každá projektová udalosť predstavuje v IMAR samostatný záznam zaznamenávaný chronologicky v nadväznosti na referenčný dátum jej vzniku. Už zaznamenané zápisy v hárkoch RF, DRF, VRF v IMAR sa neprepisujú, vždy sa len dopĺňajú nové v nadväznosti na nové projektové udalosti a prislúchajúce rizikové faktory (podľa tabuľky č. 2 nižšie).** |

**Krok 4: Doplnenie údajov do hárku *„Databáza“***

Vykonanie zápisu v hárkoch *„RF, DRF, VRF“* sa prejaví automatickým zaznamenaním identického záznamu do hárku *„Databaza“*. Ku každému záznamu je potrebné uviesť doplnkové údaje pre účely monitorovania funkčnosti modelu AR.

Ide o nasledujúce údaje:

* hraničná hodnota RI platná v čase vykonania záznamu,
* dátum pridania záznamu,
* dátum prijatia ŽoP v ITMS2014+/ ŽoP ZDV na NK,
* kód ŽoP,
* výšku neoprávnených výdavkov na úrovni ŽoP, a to v delení
  + celková suma NV (rozdiel medzi deklarovaným a oprávnenými výdavkami pred úhradou ŽoP) (stĺpec s názvom „NV - ŽoP (celkom)“),
  + suma NV vyplývajúcich z AFK ŽoP (stĺpec s názvom „NV - ŽoP (AFK ŽoP)“),
  + suma NV vyplývajúcich z iných kontrol s vplyvom na NV ŽoP (kontrola VO, FKnM, atď.) (stĺpec s názvom „NV - ŽoP (iné)“).

**Princíp č. 2 Editovateľnosť len vybraných buniek zo strany PM**

PM zaznamenáva jednotlivé záznamy do IMAR len do buniek, ktoré sú editovateľné, ostatné bunky sú uzamknuté:

* výlučne žlté polia (hárky *„Rizikovy\_index\_Projekt, RF, DRF – prierezove, DRF – kontroly, VRF, Databaza“*);
* žlté a sivé polia (hárok *„Chronológia“*).

**Princíp č. 3 Referencovanie vykonania záznamu v IMAR**

Prehľad referenčných dátumov, t. j. dátumov výkonu jednotlivých záznamov k RF/DRF/VRF zo strany PM do IMAR na základe vzniku projektových udalostí je uvedený v nasledovnej tabuľke. Záznam do IMAR vykoná PM najneskôr do 3 pracovných dní od vzniku danej udalosti, vo fáze účinnosti zmluvy o NFP do 15 pracovných dníod účinnosti zmluvy o NFP, resp. najneskôr do času prijatia prvej ŽoP na RO.

Tabuľka 1 Referenčné dátumy pre výkon záznamov do IMAR zo strany PM na základe vzniku projektových udalostí

| **P. č.** | **Názov rizikového faktora** | **Referenčný dátum projektovej udalosti** | **Projektová udalosť** |
| --- | --- | --- | --- |
| **Fáza účinnosti zmluvy o NFP - Báza** | | | |
| **RF [1]** | Typ Prijímateľa (sektor) | Dátum účinnosti zmluvy o NFP | Účinnosť zmluvy o NFP |
| **RF [2]** | Doba existencie subjektu |
| **RF [3]** | Skúsenosti s realizáciou EŠIF projektov |
| **RF [4]** | Zazmluvnená výška celkových oprávnených výdavkov |
| **RF [5]** | Plánovaná doba realizácie projektu (vrátane podporných aktivít) |
| **RF [6]** | Počet zapojených partnerov |
| **RF [7]** | Typ projektu |
| **RF [8]** | Vecné zameranie projektu |
| **RF [9]** | Kvalita projektu |
| **RF [10]** | Miera nezrovnalostí na celkových výdavkoch projektov realizovaných prijímateľom |
| **RF [11]** | Metóda a postup verejného obstarávania/ obstarávania |
| **RF [12]** | Spôsob vykazovania výdavkov |
| **RF [13]** | Miera zníženia žiadanej podpory |
| **DRF [1] až [11]**  (zaznamenanie kategórie „Netýka sa resp. nie je možné v danom čase vyhodnotiť“) | | Dátum účinnosti zmluvy o NFP | Účinnosť zmluvy o NFP |
| **VRF [1] a [3]** | | Dátum účinnosti zmluvy o NFP | Účinnosť zmluvy o NFP |
| **Fáza implementácie – aktualizácia vybraných (dynamických) RF a VRF, zaznamenávanie DRF** | | | |
| **RF [3], [4], [5], [6], [10]**  (aktualizácia vybraných RF, ak relevantné) | | 1.Dátum vytvorenia zmeny pri zmenách, ktoré nie sú predmetom dodatku.  2.Dátum účinnosti dodatku pri zmenách, ktoré sú predmetom dodatku. | Zmenové konanie pri evidovaní záznamu DRF [6] |
| **DRF [1]** | Výstup z analýzy systému ARACHNE | Dátum schválenia KZ ako výstupu z analýzy systému ARACHNE | Ukončenie výkonu analýzy v systéme ARACHNE za jednotlivé dashboardy (projekty, prijímatelia, zmluvy, dodávatelia) |
| **DRF [2]** | Miera chybovosti v predchádzajúcich overených ŽoP (podiel NV na nárokovaných výdavkoch) | Dátum zaslania Správy z AKF ŽoP/Záznamu o zastavení AFK ŽoP | Ukončenie výkonu AFK na úrovni ŽoP |
| **DRF [3]** | Podiel COV v ŽoP, ktoré boli predmetom úplnej kontroly | Dátum zaslania Správy z AFK ŽoP/Záznamu o zastavení AFK ŽoP | Ukončenie výkonu AFK na úrovni ŽoP |
| **DRF [4]** | Intenzita výkonu FKnM | Dátum zaslania Správy z FKnM/Záznamu o zastavení FKnM | Ukončenie výkonu FKnM projektu |
| **DRF [5]** | Zmeny projektu | 1.Dátum vytvorenia zmeny pri zmenách, ktoré nie sú predmetom dodatku.  2.Dátum účinnosti dodatku pri zmenách, ktoré sú predmetom dodatku. | Zmenové konanie |
| **DRF [6]** | Charakter výdavkov v ŽoP | Dátum prijatia ŽoP v ITMS2014+ | Prijatie ŽoP v ITMS2014+ |
| **DRF [7]** | Výška ŽoP v porovnaní s COV projektu | Dátum prijatia ŽoP v ITMS2014+ | Prijatie ŽoP v ITMS2014+ |
| **DRF [8]** | Kvalita ŽoP | Dátum zaslania Správy z AFK ŽoP/Záznamu o  zastavení AFK ŽoP | Ukončenie výkonu AFK na úrovní ŽoP |
| **DRF [9]** | Závery výkonu FKnM | Dátum zaslania Správy z FKnM/ Záznamu o  zastavení FKnM | Ukončenie výkonu FKnM projektu |
| **DRF [10]** | Stav zrealizovaných VO alebo obstarávaní | Dátum zaslania Správy z AFK VO//Záznamu o zastavení AFK VO | Ukončenie výkonu FK VO |
| **VRF [1]** | Podozrenie z konfliktu záujmov | Referenčný dátum je naviazaný na referenčné dátumy DRF [1], DRF [2], DRF [3], DRF [10], DRF [11] | Projektové udalosti k DRF [1], DRF [2], DRF [3], DRF [10], DRF [11] |
| **VRF [2]** | Podozrenie z podvodu alebo korupcie | Referenčný dátum je naviazaný na referenčné dátumy DRF [1], DRF [2], DRF [3], DRF [10], DRF [11] | Projektové udalosti k DRF [1], DRF [2], DRF [3], DRF [10], DRF [11] |
| **VRF [3]** | Negatívna medializácia projektu | 1.Dátum zaevidovania negatívneho mediálneho podnetu za projekt. 2.Dátum uzatvorenia negatívneho mediálneho podnetu za projektu - negatívny mediálny podnet sa nepotvrdil (ak relevantné). | Kontrola stavu negatívnych medializovaných podnetov na úrovni RO k danému projektu |

Prehľad vplyvu zmien jednotlivých udalostí na rizikové faktory.

Tabuľka 2 Matica projektových udalostí a zodpovedajúcich rizikových faktorov, ktoré je potrebné vyplniť

|  | | Účinnosť zmluvy o NFP | Najneskôr v deň prijatia prvej ŽoP/prijatie ŽoP | Ukončenie RA ARACHNE | Otvorenie/uzavretie medializovaného podnetu | Ukončenie kontroly VO | Ukončenie FKnM | Ukončenie AFK ŽoP | Zmena projektu | Zistenie/uzavretie podozrenia z konfliktu záujmov, resp. z podvodu a korupcie |
| --- | --- | --- | --- | --- | --- | --- | --- | --- | --- | --- |
| **RF [1]** |  | |  |  |  |  |  |  |  |  |
| **RF [2]** |  | |  |  |  |  |  |  |  |  |
| **RF [3]** |  | |  |  |  |  |  |  |  (a) |  |
| **RF [4]** |  | |  |  |  |  |  |  |  (a) |  |
| **RF [5]** |  | |  |  |  |  |  |  |  (a) |  |
| **RF [6]** |  | |  |  |  |  |  |  |  (a) |  |
| **RF [7]** |  | |  |  |  |  |  |  |  |  |
| **RF [8]** |  | |  |  |  |  |  |  |  |  |
| **RF [9]** |  | |  |  |  |  |  |  |  |  |
| **RF [10]** |  | |  |  |  |  |  |  |  (a) |  |
| **RF [11]** |  | |  |  |  |  |  |  |  |  |
| **RF [12]** |  | |  |  |  |  |  |  |  |  |
| **RF [13]** |  | |  |  |  |  |  |  |  |  |
| **DRF [1]** |  (n/a) | |  |  |  |  |  |  |  |  |
| **DRF [2]** |  (n/a) | |  |  |  |  |  |  |  |  |
| **DRF [3]** |  (n/a) | |  |  |  |  |  |  |  |  |
| **DRF [4]** |  (n/a) | |  \* |  |  |  |  |  |  |  |
| **DRF [5]** |  (n/a) | |  \* |  |  |  |  |  |  |  |
| **DRF [6]** |  (n/a) | |  |  |  |  |  |  |  |  |
| **DRF [7]** |  (n/a) | |  |  |  |  |  |  |  |  |
| **DRF [8]** |  (n/a) | |  |  |  |  |  |  |  |  |
| **DRF [9]** |  (n/a) | |  |  |  |  |  |  |  |  |
| **DRF [10]** |  (n/a) | |  |  |  |  |  |  |  |  |
| **VRF [1]** |  | |  |  \*\* |  \*\* |  \*\* |  \*\* |  \*\* |  |  |
| **VRF [2]** |  | |  |  \*\* |  \*\* |  \*\* |  \*\* |  \*\* |  |  |
| **VRF [3]** |  | |  |  | \*\* |  |  |  |  |  \*\* |

\* Záznam sa vykoná iba vtedy, ak do prijatia prvej ŽoP sa príslušná projektová udalosť nevyskytla (napr. nebola vykonaná žiadna FKnM v súvislosti s DRF [4]).

\*\* Záznam sa vykoná iba vtedy, ak došlo k zmene stavu (napr. došlo k zisteniu nového podozrenia z konfliktu záujmov, pričom predtým na projekte konflikt záujmov nebol identifikovaný; existujúce podozrenie z konfliktu záujmov sa nepotvrdilo).

(a) Znamená aktualizáciu RF, ak relevantné.


(n/a) Znamená zaznamenanie kategórie DRF „Netýka sa resp. nie je možné v danom čase vyhodnotiť“.

**Bližší popis správy IMAR podľa fáz**

Všeobecné princípy správy IMAR uplatňované v hárkoch *„Chronológia, RF, DRF, VRF a Databaza“* sa mierne modifikujú v závislosti od projektovej fázy (fáza účinnosti zmluvy NFP, fáza implementácie).

|  |
| --- |
| **1. Fáza účinnosti zmluvy – vytvorenie projektovej bázy** |

* 1. Najneskôr **do 15 pracovných dní** po nadobudnutí účinnosti zmluvy o NFP, resp. najneskôr do času prijatia prvej ŽoP na RO je potrebné zo strany PM vykonať jednotlivé záznamy do IMAR v súlade so všeobecnými princípmi jeho správy. PM v tejto fáze vykonaním jednotlivých záznamov vytvorí **tzv. bázu projektu**.
     1. **Hárok *„Chronológia“*** v rámci tejto fázy PM vykonáva záznamy len na úrovni RF/VFR nasledovne:
* podkladová informácia k RF [1] až RF [13] a VRF [1] až VRF [3] do stĺpca „*Podkladová informácia RF/DRF/VRF“* (žlté polia);
* doplnkové informácie k podkladovej informácii k RF [1] až RF [13] a VRF [1] až VRF [3] do pomocných stĺpcov (1 až 4) *„Doplnkové informácie k RF/DRF/VRF“* (sivé polia);
* identifikácia referenčného dátumu k RF [1] až RF [13] a VRF [1] až VRF [3] do stĺpca „*Referenčný dátum RF/DRF/VRF“* (žlté polia).
  + 1. **Jednotlivé záznamy do hárku *„RF“*** v IMAR vykoná PM do stĺpca „báza“ zápisom čísla „1“, do správnej kategorizácie RF na základe podkladovej informácie k RF [1] až RF [13] uvedenej v hárku *„Chronológia“.*



* + 1. **Jednotlivé záznamy do hárkov *„DRF“*** (prierezové, kontroly) v IMAR vykoná PM do stĺpca „báza“ zápisom čísla „1“ výlučne do kategorizácie: *„Netýka sa resp. nie je možné v danom čase vyhodnotiť“* k DRF [1] až DRF [10]*.* Zmena kategorizácie DRF [1] až DRF [10] (prierezové, kontroly) nastáva až vo fáze implementácie projektu v nadväznosti na výskyt jednotlivých projektových udalostí, resp. charakteru prijatej ŽoP na základe podkladovej informácie uvedenej v hárku *„Chronológia“.*



* + 1. **Jednotlivé záznamy do hárku *„VRF“*** v IMAR vykoná PM do stĺpca „báza“ zápisom čísla „1“, do správnej kategorizácie VRF na základe podkladovej informácie k VRF [1] až VRF [3] uvedenej v hárku *„Chronológia“.* Na úrovni bázy PM v stĺpci „báza“ číslo „1“ označí kategorizáciu: „nie“, resp. „Projekt bez negatívnych medializovaných podnetov (potvrdených alebo v riešení) alebo s min. 1 nepotvrdeným podnetom“, a to z dôvodu, že v čase účinnosti zmluvy o NFP sa predpokladá, že podozrenie z konfliktu záujmov, podvodu alebo korupcie, alebo negatívna medializácia neexistuje, inak by nemalo dôjsť k podpisu zmluvy o NFP. Zmena kategorizácie VRF [1] až VRF [3] nastáva až vo fáze implementácie projektu.
    2. **Jednotlivé záznamy do hárku *„Databaza“*** je potrebné vykonať do IMAR ihneď po vytvorení bázy (vykonané záznamy do hárkov *„RF, DRF, VRF“*), a to nasledovné údaje:
* hraničná hodnota RI platná v čase vykonania záznamu,
* dátum pridania záznamu,
* dátum prijatia ŽoP v ITMS2014+/ ŽoP ZDV na NK,
* kód ŽoP,
* výšku neoprávnených výdavkov na úrovni ŽoP, a to v delení
  + celková suma NV (rozdiel medzi deklarovaným a oprávnenými výdavkami pred úhradou ŽoP) (stĺpec s názvom „NV - ŽoP (celkom)“),
  + suma NV vyplývajúcich z AFK ŽoP (stĺpec s názvom „NV - ŽoP (AFK ŽoP)“),
  + suma NV vyplývajúcich z iných kontrol s vplyvom na NV ŽoP (kontrola VO, FKnM, atď.) (stĺpec s názvom „NV - ŽoP (iné)“).

|  |
| --- |
| **2. Fáza implementácie projektu – priebežná správa IMAR** |


**2.1.** Fáza implementácie projektu predstavuje výskyt projektových udalostí, na základe ktorých PM priebežne zaznamenáva do IMAR zodpovedajúce údaje k príslušným rizikovým faktorom. Projektovou udalosťou je napr. prijatie ŽoP v ITMS2014+, ukončenie kontroly AFK ŽoP, VO, FKnM, vykonanie rizikovej analýzy ARACHNE, identifikácia medializovaného podnetu a pod. S projektovou udalosťou prijatie ŽoP v ITMS2014+ súvisí charakter prijatej ŽoP, ktorý podmieňuje vyhodnotenie DRF [6] a DRF [7].

* + 1. V rámci tejto fázy PM vykonáva záznamy do **hárku *„Chronológia“*** len na úrovni dynamických RF[[1]](#footnote-1), DRF [1] až DRF [10], a VRF [1] až VRF [3]. Medzi dynamické RF patria:
* RF [3] - Skúsenosti s realizáciou EŠIF projektov;
* RF [4] - Zazmluvnená výška celkových oprávnených výdavkov;
* RF [5] - Plánovaná doba realizácie projektu (vrátane podporných aktivít);
* RF [6] - Počet zapojených partnerov;
* RF [10] - Miera identifikovaných nezrovnalostí na celkových výdavkoch projektov realizovaných prijímateľom.

Podkladové informácie jednotlivých dynamických RF zaznamenané vo fáze účinnosti zmluvy o NFP sa vo fáze implementácie projektu aktualizujú pri výskyte projektovej udalosti Zmenové konanie, ktorá primárne podmieňuje **DRF [5] - Zmeny projektu**. PM v čase zaznamenania podkladovej informácie k DRF [5] aktualizuje podkladové informácie jednotlivých dynamických RF za predpokladu, že DRF [5] malo na ne priamy vplyv. V opačnom prípade podkladové informácie jednotlivých dynamických RF ostávajú rovnaké ako vo fáze účinnosti zmluvy o NFP.



V rámci tejto fázy PM vykonáva záznamy na úrovni dynamických RF, DRF [1] až DRF [10], VRF [1] až VRF [3] nasledovne:

* aktualizované podkladové informácie k dynamickým RF a podkladové informácie k DRF [1] až DRF [10] a VRF [1] až VRF [3] do stĺpca „*Podkladová informácia RF/DRF/VRF“* (žlté polia);
* doplnkové informácie k podkladovej informácii dynamických k RF, DRF [1] až DRF [10] a VRF [1] až VRF [3] do pomocných stĺpcov (1 až 4) *„Doplnkové informácie k RF/DRF/VRF“* (sivé polia);
* identifikácia referenčného dátumu k dynamickým RF, DRF [1] až DRF [10] a VRF [1] až VRF [3] do stĺpca „*Referenčný dátum RF/DRF/VRF“* (žlté polia).



* + 1. **Jednotlivé záznamy za dynamické RF do hárku *„RF“*** v IMAR vykoná PM chronologicky do stĺpca „zápis“ zápisom čísla „1“, do správnej kategorizácie dynamických RF iba za predpokladu, že výskyt zmeny projektu (projektová udalosť pre DRF [5]) mala vplyv na skutočnosti týkajúce sa dynamických RF.
    2. **Jednotlivé záznamy do hárkov *„DRF“*** (prierezové, kontroly) v IMAR vykoná PM chronologicky do dané stĺpca „zápis“ zápisom čísla „1“ do správnej kategorizácie DRF na základe podkladovej informácie k DRF [1] až DRF [10] uvedenej v hárku *„Chronológia“*.

V rámci vykonávania záznamov do hárkov DRF platí pri **DRF [1] – Výstup z analýzy systému ARACHNE** **špecifikum k „zlatému pravidlu“**. Výkon analýzy v systéme ARACHNE môže byť spracovávaný **pre viaceré** dashboardy (projekty, prijímatelia, zmluvy, dodávatelia) so samotným výsledným číselným hodnotením. **Špecifikum** k „zlatému pravidlu“ pri výkone záznamu za DRF [1] spočíva v tom, **že výsledok analýzy pre každý dashboard** **reprezentuje samostatný záznam do IMAR**. To znamená, že ak v rámci analýzy boli vyhodnotené 3 dashbordy, PM k jednému referenčnému dátumu vykoná 3 samostatné záznamy.



* + 1. **Jednotlivé záznamy do hárku *„VRF“*** v IMAR vykoná PM do stĺpca „zápis“ zápisom čísla „1“, do správnej kategorizácie VRF na základe podkladovej informácie k VRF [1] až VRF [3] uvedenej v hárku *„Chronológia“.* V prípade, že nedochádza ku zmene v porovnaní z predchádzajúcim posledným záznamom, PM zápis nezadá.

Prítomnosť rizika v kontexte VRF [1] až VRF [3] sa na danom projekte môže v rámci jeho implementácie vyskytovať aj mimo rámca definovaných úrovní kontroly, t. j. ad hoc. V prípade ad hoc zistenia rizika relevantného k VRF [1] až VRF [3], ktoré zistil PM zároveň vykonávajúci správu IMAR daného projektu, bezodkladne po formálnom zaevidovaní podozrenia z konfliktu záujmov, podvodu a korupcie, resp. negatívneho podnetu vykoná aktualizáciu VRF [1] a/alebo VRF [2] a/alebo VRF [3] v IMAR. V prípade, že k zisteniu došlo zo strany inej osoby/subjektu ako daný PM, PM vykoná aktualizáciu VRF [1] a/alebo VRF [2] a/alebo VRF [3] v IMAR na základe formálne doručenej informácie o danom riziku (e-mailom alebo listom).

* + 1. **Jednotlivé záznamy do hárku *„Databaza“*** je potrebné vykonať do IMAR ihneď po vykonaní záznamu do hárkov *„RF, DRF, VRF“*, a to nasledovné údaje:
* hraničná hodnota RI platná v čase vykonania záznamu,
* dátum pridania záznamu,
* dátum prijatia ŽoP v ITMS2014+/ ŽoP ZDV na NK,
* kód ŽoP,
* výšku neoprávnených výdavkov na úrovni ŽoP, a to v delení
  + celková suma NV (rozdiel medzi deklarovaným a oprávnenými výdavkami pred úhradou ŽoP) (stĺpec s názvom „NV - ŽoP (celkom)“),
  + suma NV vyplývajúcich z AFK ŽoP (stĺpec s názvom „NV - ŽoP (AFK ŽoP)“),
  + suma NV vyplývajúcich z iných kontrol s vplyvom na NV ŽoP (kontrola VO, FKnM, atď.) (stĺpec s názvom „NV - ŽoP (iné)“).

**Osobitné ustanovenia k správe IMAR pre projekty v implementácii v čase zavedenia modelu AR do procesov na RO**

1. Kroky 1 až 4 princípu č. 1 uvedené v časti Všeobecné princípy správy IMAR tejto prílohy sa vykonajú v čase od zavedenia modelu AR do procesov na RO a najneskôr v deň prijatia danej ŽoP projektu v implementácii v IMTS+, a to pred samotným výkonom AFK ŽoP.
2. Údaje za RF, DRF a VRF sa vyplnia podľa stavu projektu platného v čase vyplnenia IMAR.

Za „bázu“ sa nepovažuje stav v čase účinnosti zmluvy o NFP, ale považuje sa posledný stav v čase vyplnenia IMAR.

Údajmi, ktoré sa vypĺňajú, sa myslia údaje v hárku „Chronológia“ ako aj identifikačné údaje v hárku „Rizikovy index\_Projekt“, záznamy hodnoty „1“ v hárkoch „VRF“, „RF“, „DRF – prierezove“, „DRF – kontroly“ a relevantné záznamy v hárku „Databaza“.

Záznamy za DRF sa nemusia vykonať chronologicky v takom poradí ako sa vyskytli príslušné projektové udalosti, pričom niektoré je možné zaznamenať kumulatívne, iné jednotlivo, t. j. rovnako ako v prípade bežného režimu správy IMAR od účinnosti zmluvy o NFP:

* DRF [1] – jednotlivo za všetky vykonané analýzy systému ARACHNE
* DRF [2] – kumulatívne za všetky príslušné ŽoP
* DRF [3] – kumulatívne za všetky príslušné ŽoP
* DRF [4] – kumulatívne podľa stavu projektu platného v čase vyplnenia IMAR
* DRF [5] – jednotlivo za všetky vykonané zmeny
* DRF [6] – bezpredmetné, vypĺňa sa pri prijatí ŽoP
* DRF [7] – bezpredmetné, vypĺňa sa pri prijatí ŽoP
* DRF [8] – jednotlivo za všetky ŽoP, ktorých AFK ŽoP už bola ukončená
* DRF [9] – jednotlivo za všetky ukončené FKnM
* DRF [10] – jednotlivo za všetky ukončené AFK VO

1. Po vyplnení IMAR podľa vyššie uvedených bodov sa následná správa IMAR vykonáva štandardným spôsobom, a to chronologicky v poradí podľa výskytu projektových udalostí.

**Osobitné ustanovenia k správe IMAR pre ŽoP typu poskytnutie zálohovej platby, zúčtovanie predfinancovania**

1. Model AR sa neuplatňuje pre nasledujúce typy ŽoP: poskytnutie zálohovej platby, zúčtovanie predfinancovania. Z toho dôvodu sa pre tieto typy ŽoP nevykonáva riziková analýza ako porovnanie celkového RI projektu v čase prijatia danej ŽoP v ITMS2014+ so stanovenou hraničnou hodnotou RI, a všetky ŽoP podliehajú úplnej kontrole. Tieto typy ŽoP sú však riadne zahrnuté do výkonu správy IMAR, t. j. pri ukončení AFK ŽoP sa vyplní záznam k DRF [2], DRF [3] a DRF [8].

1. Dynamické RF sa nevyhodnocujú len v čase účinnosti Zmluvy o NFP, ale priebežne aj počas implementácie projektu, keďže môže dôjsť k zmenám príslušných skutočností. Primárne sa môžu meniť v čase vykonania zmeny alebo schválenia dodatku k Zmluve o NFP*.* [↑](#footnote-ref-1)